
- JACOBUS  STEPHEN 

S. 

Summos,  care  Pater,  medicina  honores  rite  legitimc- 
que  consecuturus , non  possum , quin  tibi  gratias  aga?n  : 
qui , quantum  in  te  erat,  exemplo , monitisque  paternis 
me,  dum  tenera  ce  tat  e eram  improvidus  futuri,  ad  vir- 
tutem informasti ; dein  adolescentem  ad  Edinburgum 
misisti,  tanquam  ad  mercaturam  horiarum  artium , ubi 
ii  principibus  hujus  memoria  medicorum  Artem  Apol - 
linerem  discerem . fjuare,  quantum  conniti  animo  po- 
tero, quantum  diligentia  ac  labore  contendere,  tantum 
efficiam  ne  dedecorem  et  urbis  auBoritatem  et  medici- 
na professorum,  ne  ve  committam,  ut,  cimi  omnia  suppe- 
ditata sint  d te,  egometipse  mihi  defuisse  videar.  Dii/, 
care  Pater,  vivas,  latusque  intersis  liberis  et  amicis, 
precor,  ct  sim,  quod  mihi  superest  avi,  te  dignus.  Vale. 


vil.  Calend,  fui,  Eoina. 

DISPUTATIO  MEDMfi8" 
IN  AUGURALIS 


D E 


SUSPIRIO  CARDIA 


PROOEMIUM. 

i I*  T?  ^ I110  tempore  pariuntur  mortales, 
1 1 plurimis,  iisque  gravibus  sane  mor- 
bis, obnoxii  sunt.  Quam  saepe  infans,  dum 
etiamnum  natura  tener,  inops,  membris  im- 
becillus, unica  parentibus  cura  et  voluptas, 
matris  gremio  fovetur  et  nutritur,  gravissimis 
morbis  corripitur  et  perit  ? 


A 


Ii.  Neque, 

ii.  Neque,  enim  vero,  raro  juvenes  sani,  et  vi- 
ribus freti  atque  superbientes,  ingenio  pariter 
ac  corpore  validi,  futura  bona  gaudiaque  ex- 
spectantes, acutis  morbis  brevi  superantur,  vel 
lenta  morte  extabescunt. 

iii.  Quibus  pepercerunt  morbi,  et  alia  plu- 
rima mala,  quibus  natura  mortalium  oppor- 
tuna est,  iis,  labentibus  vitae  annis,  obrepit  se- 
nectus ; et  eorum  corporum  compages  dis- 
solvit, viresque  digerit.  Musculi  senio  con- 
feCtorum  marcent  et  tremiscunt : membra 
solvuntur : nervi  torpent : ipsaque  demum 
fugit  divinae  aurae  particula. 

iv.  Morborum,  quibus  opportuni  sunt 
mortales,  superbi  rerum  domini,  ii  ex  organo- 
rum pravitatibus  orti,  uti  gravissimis  saepe 
malis  premunt,  ita  sanatu  difficillimi  sunt,  et 
certissime  Icthaies.  Namque  morbus  comitialis, 
suspiritus  cardiacus,  et  hydrops  ovariorum , 
qui  sane  morbi  ex  fabricae  pravitatibus  cere- 
bri, cordis,  et  ovariorum  nascuntur,  adeo  no n 

medicina 

medicina  curantur,  ut  vix,  imo  saepissime  nc 
vix  quidem,  levari  possint. 

v.  Quum,  vel  tempore  quo  vivimus,  ubi 
medicina  praeclaris  scriptorum  ingeniis  subti- 
lissime exculta  est,  hi  morbi  nullis  dum  cogni- 
tis medicamentis  aut  remediis  sanari  possint ; 
oportet  medicos  attento  animo  explorare,  non 
solum  quibus  abditis  et  evidentibus  causis  ori- 
antur, sed  etiam  quae  sit  proxima,  seu  conti- 
nens. Fieri  enim  potest,  ut,  causis  explorate 
cognitis,  illucescat  aliquando  optatus  ille  dies, 
ubi  non  solum  his  morbis,  sed  etiam  aliis 
qui  hucusque  arti  apollinari  opprobrio  fue- 
runt, medici,  si  non  mederi,  saltem  opitulari 
sciant.  Medicorum  est  confiteri,  mancam  po- 
tius medicinam  esse,  quam  insanabiles  mor- 
bos. 

vi.  Nullusdum  morborum  fuit,  ad  quem  sa- 
nandum minus  valuit  medicina,  quam  suspi- 
rium cardiacum , quod  Heberdenus  primum 
Rescripsisse  dicitur.  Quin  hic  audor  prae- 
clarus, 

clarus,  et  fidus  in  primis,  omnium  primus  os- 
tenderit, hunc  suspiritum  morbum  sui  gene- 
ris esse,  et  dignum  maxime,  ad  quem  animos 
adverterent  et  intenderent  medici,  haud  equi- 
dem negamus.  Verum  confitendum  tamen 
est,  Morgagnum,  quo,  uti  nullus  modestior 
narrando,  ita  nullus  observando  accuratior, 
in  epistolis,  quas  de  sedibus  et  causis  morbo- 
rum edidit,  exempla  hujus  morbi  descripsisse, 

morbive  saltem  huic  assimillimi. 

* > 

vii.  Neque  vero  inficiandum  est,  suspiritum, 
quem  persequamur,  vel  antiquis  neutiquam 
incognitum  esse.  Eo,  uti  videtur,  laborabat 
Seneca,  qui  eum  suspirium  appellavit.  Ne- 
que, enimvero,  ignorabant  veteres  Grjeci. 
Namque,  ut  a Cjelio  Aureliano  accipimus, 
“ Erasistratus  memorat  paralyseos  genus, 
“ et  parajdoxon  appellat,  quo  ambulantes  re- 
“ pente  sistuntur,  ut  ambulare  non  possint,  et 
“ tum  rursum  ambulare  sinuntur*,” 

vm.  Ex 

* Vid  Cjel.  Aurelian.  Chron . Lib.  n*  cap.  i. 
pag.  348.  Edit.  Amman , 

vm.  Ex  quo  tempore,  in  adtis  medicis  Lon- 
diniensibus,  Heberdenus  de  hoc  morbo  ob- 
servata in  apertum  protulit,  alii  medici,  ii- 
que magni  et  ingenio  clari,  Fothergili us, 
nempe,  Percivalius,  et  Parreius,  eum  at- 
tento animo  observarunt,  et  accurate  luculen- 
terque  descripserunt. 


CAP.  I. 

GAP.  I. 

De  Nomine  et  Definitione. 


ix.  Morbo,  de  quo  scribimus,  aliud  alii 
dederunt  nomen.  Anginam  pectoris  appel- 
lat Heberdenus  : sed,  nostra  opinione,  pa- 
rum apte  ; propterea  quod  nihil  fere  ei  com- 
mune est  cum  iis  morbis,  qui  generatun  an- 
ginae nominantur.  Neque,  profedto,  aptius 
syncopen  angentem  denominat  Parreius  ; 
quandoquidem,  quorum  pectora  angit,  iis  ra.- 
rissime  anima  deficit. 

x.  Cum  ita  sit,  Senecam  imitati,  suspi- 
rium nuncupabimus ; at,  quippe  ciim  cordis 
ipsius  pravitatibus,  cordeve  iis  vicinarum  par- 
tium male  affecto,  oriatur,  cardiacum  cogno- 

minabimuSj 

minabimus,  quo  distinguatur  a suspiriis,  quae 
moveant  alias  causae. 

xi.  Morbus,  quem  persequimur,  definiri  po- 
test, “ suspirium  preeeipue  mares  quinquage- 
“ narios , cito  pede , siathn  post  cibum , vento 
“ simul  adverso , ambulantes , accliviave  a- 
“ scendentes , animisve  perturbatos , subito  ade- 
“ nV/zr  intolerabili  pe  claris  angore,  vitee  ex~ 
**  stinElionem  intentante : simulque  dolore  sub 
“ aliqua  p e bl  oralis  ossis  parte , at  plerumque 
“ paulo  inclinatiore  ad  sinistrum  latus  ; sespis- 
“ J7OT£  ambitu  sinistri  humerorum  brachiorum- 
“ que,  rarius  dextri,  usque  ad  cubitum,  inio 
“ aliquando  etiam  ad  extremos  digitos,  perti- 
“ nente,  nec  multo  post  eodem  itinere  reme- 
“ ante;  et,  nisi  jam  inveteraverit , intermisso 
“ /TZta/.v  z.’/  tranquillato  animo  protinus  conqui - 
“ escent  e.” 


C A P.  II, 

CAP.  II. 

De  Historia. 

xn.  Suspiritus  cardiacus  mares,  prae  femi- 
nis, invadit,  eos  praesertim  sanguinea  corporis 
temperatione,  et  praeter  modum  sanguine  ple- 
nos. Impuberes  et  adultos  vix  unquam  ado- 
ritur, rarissime  aetate  florentes  et  medios. 
Quinquagenarii,  atque  aetate  provectiores,  et, 
ut  nonnulli,  quamvis  forsan  falso,  conten- 
dunt, podagrici,  prae  caeteris,  ei  obnoxii  sunt. 

xiii.  “ Crediderim ,”  inquit  Heberdenus, 
“ me  vidisse  non  pauciores,  quam  centum  hoc 
“ morbo  aegrotantes  ; in  quibus  numeravi  tres 
“ /caminas,  et  unum  puerum  duodecennem,  qui 
“ aliquid  simile  hujus  ajfcclus  experti  fuerant. 

“ Coe  teri 

“ Ceeteri  omnes  fuerunt  viri,  qui  vel  prope  ac - 

cedebant  ad  annum  quinquagesimum , vel  eum 
u excesserant 

xiv.  Hic  morbus  miseros  non  continenter 
urget,  sed  interpositis  temporibus.  Accedente 
accessione,  oritur  in  pectore  sensus  angustiae, 
anxietas,  praecordiorum  gravitas*  atque  mi- 
ser sibi  perinde  videtur,  ac  si  ligamento  cir- 
cumplicatus ardle  constringeretur.  Molestis- 
simus pectoris  angor  incipit,  aliquando  ad 
scrobiculum  cordis,  saepius  autem  sub  aliqua 
parte  ossis  pedtoris.  Dolor  dein,  ex  transver- 
so tlioracis  sinistri,  tum  via  musculi  pe&oralis 
sinistri,  pertendit ; neque  raro,  ambitu  inter- 
nae sinistri  humerorum  partis,  pervagatur  ad 
cubitum,  imo  nonnunquam  etiam  usque  ad 
manum  et  extremos  digitos. 

B xv.  Angor, 


* Vid.  Heberden.  Comment.  in  Morbor.  Hist.  et 
Curat,  cap.  70. 

xv.  Angor,  quem  describimus,  primum  ple- 
rumque pectus  percellit,  ubi,  post  assumptos 
cibos,  homo  citato  pede,  vento  simul  adverso, 
ambulat ; aut  ubi  acclivia  loca  properanter 
ascendit  ; aut  ubi  animo  angitur  ; aut  ubi 
gravi  labore,  vel  quovis  molimine  sese  vehe- 
mentius solito  exercet.  Primum  ut  angor 
pectus  occupat,  homo  continere  pedem,  et  in- 
terquiescere cogitur.  Si  en  ini  in  motu  aut 
molimine  perseveret,  angor  adeo  intenditur, 
ut  praesentem  mortem  intentet.  Ubi  autem 
afflictus  substitit  paulisper,  aut  recubuit,  et  re- 
spiravit a metu,  angor  intermittit  sic,  ut  in- 
tegrum relinquat. 

xvi.  Initio  hujus  aegritudinis,  homines  cae- 
teris  omnibus  valent ; et  angoris  integritate, 
saepe  aliquot  dies,  nonnunquam  etiam  hebdo- 
madas, fruuntur.  Plerumque  vero,  haud  ita 
multo  post,  iisdem  assimilibusve  causis  eos- 
dem iterum  angores  et  dolores  iterumque  pa- 
tiuntur. 


xvii.  Postea 


DE  SUSPIRIO  CARDIACO. 


ii 


xvii.  Postea  vero  quam  hic  morbus  annum 
vel  diutius  inveteraverit,  accessiones,  uti  bre- 
vioribus intervallis  redeunt  et  tardius  finiun- 
tur, ita  graviores  sunt ; neque,  ut  initio,  in- 
tegritatem relinquunt,  per  quam  homo  respi- 
ret et  interquiescat.  Tum,  porro,  angor  in- 
cessit non  solum  ambulantes,  accliviaque  as- 
cendentes ; sed  etiam  lecto  in  sinistrum  latus 
cubantes,  quos  saepe  adeo  cruciat,  ut  exsur- 
gere cogantur.  Nonnulli,  at  omnes  vero  non, 
quibus  malum  inveteravit,  angore  afficiuntur, 
non  solum  dum  rheda  vehuntur,  aut  equi- 
tant ; sed  etiam  dum  devorant  cibos,  tussiunt, 
alvum  dejiciunt,  loquuntur,  aut  animis  per- 
turbantur. Rari  quoque  fuerunt,  quos  angor 
occupavit  et  stantes,  et  sedentes,  et  expergis- 
centes ex  somno  A 

xvi n.  Ubi  eo  perventum  est,  sensus  mo-> 
lestus  inter  spirandum  percipitur,  perinde 

quasi 


* Vid.  Hederden.  Comment.  in  M orbor.  Hist.  et 
Curat. 

quasi  per  laryngem  cute  nudatam  frigidus 
vapor  irrueret.  Aliquando  devorandi  diffi- 
cultas est,  saltemve  alicujus  tanquam  in  gula 
inhaerentis  sensus. 

xix.  Hoc  fere  tempore,  omnia  mala,  quibus 
mortales  premit  hic  morbus,  ingravescunt.  Per 
accessiones,  frigescunt,  haud  raro,  et  palles- 
cunt facies  et  membrorum  extremitates,  si- 
mulque  frigido  diffluunt  sudore.  Nonnun- 

quam,  at  rarissime,  anima  deficit,  neque,  nisi 

« 

tardissime,  aegri  reviviscunt  *.  Interdum,  at 
rarissime,  brachium  simul  torpet  et  tumet  f . 

xx.  Angores  demum  praeteritis  graviores, 
ex  improviso  invadunt,  aegrosque  miserabiliter 
affii&os  derepente  occidunt.  Nonnunquam 

autem 


* Vid.  Parrei.  Inquiry  into  the  Symptoms  and 
Causes  of  the  Syncope  Anginosa . 

f Vid.  Heberden.  Commcnt . in  Morh.  Hist.  et 
Curat,  cap.  70. 

autem  aegri  quiete  concidunt,  et,  mortalitate 
expleta,  momento  horae  ad  plures  migrant. 

xxi.  Hujusmodi  sunt  praecipua  mala,  qui- 
bus suspiritus  cardiacus  mortales  affligit.  Per 
integritates,  arteriarum  riiotus  naturales  sunt. 
Quales  vero  sint  inter  accessiones,  nondum  in- 
tei  se  consentiunt  medici.  Non  concitari, 
lert  Heberdenus  *.  Contra,  Parreius  et 
Wallius,  experientia  dodti,  asserunt,  plerum- 
que esse  debiles  et  inaequales  j-.  Joannis 
II un teri,  ex  ingenio  clarissimi,  qui  suspirio, 
quod  persequimur,  laborabat  demumque  mor- 
tuus est,  arteriae  identidem  adeo  imbecilliter 
micabant,  ut  earum  motus  vix  digitis  carpo 
admotis  percipi  possent.  Quum  aliqua  simi- 
litudo huic  morbo  intercedat  cum  anima;  de- 
fectu, 


* Vid.  Heberden.  Co/nment.  in  Morb.  Hist.  et 
Curat,  cap.  70. 

f Vid.  Parrei.  Iftquir.  itito  the  Sympt.  and  Caus. 
of  the  Syncop . Angin . p.  45. 

fectu,  inducimur,  ut  Parreio  et  Wallio  as- 
sentiamur. 

xxii.  Plerorumque,  qui  angoribus,  quos  de- 
scribimus, affliguntur,  spiritus  fere  naturalis 
est.  Nam  suspiria,  quae  saepe  ducunt,  nullo  pul- 
monum, caeterorumque  organorum  quibus  tra- 
hitur et  emittitur  spiritus,  malo  oriuntur.  At 
nonnunquam  tamen  vera,  neque  ea  parva,  ur- 
get spirandi  difficultas.  Hoc  vero  malum  neu- 
tiquam  ad  morbum  constituendum  necessa- 
rium est. 

xxiii.  F undtiones,  quas  naturales  nuncu- 
pant medici,  haud  multum  afficiuntur.  Non- 
nunquam quidem,  at  nequaquam  saepe,  sto- 
machus inflatus  spiritum  erudiat ; sed,  caetero- 
quin  sanus,  cum  esculenta  tum  potulenta  ap- 
petit, assumptaque  concoquit. 

xxiv.  Per  angorum  integritates,  aeger  hi- 
laris est,  nec  futuri  metuens  ; nescius,  quam 
periculoso  morbo  laboret.  Quamvis  serius 

ocius 

ocius  lethalis,  suspiritus  cardiacus  multos  saepe 
annos  ante  urget,  quam  aegrum  tollit.  Mor- 
tales media  aetate,  qui  caeteroquin  sani  sunt, 
saepe  longum  tempus  ejus  vim  superant.  Ver- 
gentes autem  aetate,  et  annis  graves,  quorum 

jam  vires  fatiscunt  et  senescunt,  brevius  op- 
primuntur. 

- 

xxv.  Dolor,  quo  hic  morbus  mortales  affli- 
git, paucis  plerumque  horae  momentis  remit- 
tit et  conquiescit.  Unus  autem  et  alter  mor- 
talium fuerunt,  ut  a Heberdeno  accipimus, 
quos,  cum  jam  inveteravisset  morbus,  per 
aliquot  horas,  aut  etiam  dies,  afflixit : imo  u- 
nius  meminit  hic  medicus,  quem,  vel  prima 
accessione,  totam  nodfem  percruciavit 

' II 

CAP.  III.  || 

t 

- - - * *l 

* Vid.  Heberden.  Comment.  in  Morb.  Hist.  et 
Curat,  cap.  70. 

CAP.  III. 

De  Inspeblis  Cadaveribus. 

xxvi.  Patefactis  cadaveribus  eorum,  quos 
sustulit  hic  morbus,  alia  alias  oculis  obveni- 
unt. Verum  in  plerisque  tamen,  si  non  in 

/ 

omnibus,  cor,  aut  vasa  majuscula  ex  eo  pro- 
fecta, morbida  reperiuntur.  In  aliis  non- 
nullas cordis  valvularum  in  os  conversas  in 
conspe&um  veniunt : in  aliis  cor  conspicitur 
adipe  obvolutum  et  conditum  *.  Aliquando 

musculosas 


* Vid.  Wall.  Med.  Transafi.  vol.  iii.  pag.  1 6. 
et  17. 

Fothergill.  Med.  Observat,  and  Inquiv . 
vol.  v.  pag.  239. 

Farrei.  Inquiry , &c.  pag.  12.  23.  et  31, 

musculosae  cordis  fibrae  sunt  tenerae,  flaccidae, 
pallidae,  et  laceratu  faciliores  multo,  quam 
sanae  solent.  Haud  raro  costarum  cartilagi- 
nes oculis  se  in  os  conversas  offerunt. 

xxvii.  x\rteriae  cordis,  coronarim  dictae, 
ut  compluries  observarunt  cadavera  introspi- 
cientes, aut  ex  parte  in  os  conversae  oculis  ob- 
veniunt ; aut  natura  membranacea  cartilagi- 
nosave  obturatae,  eademvc  crustatae,  usque  eo 
ut  sanguini  prorsus,  saltemve  magna  ex  parte, 
imperviae  sint.  Hanc  arteriarum  conditionem 
Parreius,  quantum  scimus,  primum  obser- 
vavit ; atque  opinatur,  omnium  aliquatenus 
communem  esse,  qui  suspirio  cardiaco  labo- 
rent, et,  in  quibus  cadaverum  cordibus  ferro 
patefactis  non  conspeCta  sit,  ea  parum  curiose 
perlustrata  esse  *.  ' 

C xxviii.  Par- 


* Vici.  Parrei.  Inquiry,  &c.  pag.  no.  et  III. 

xxviii.  Parreio  autem,  hac  de  re,  acce- 
dere non  possumus.  Credi  enim  vix  potest, 
Fothergilium  et  Heberdenum,  rerum  mor- 
bidarum, perinde  ut  in  cadaveribus  sunt,  vi- 
dendarum studiosissimos,  et  qui,  cordis  fabri- 
cas pravitates  suspicati,  de  industria  corda 
eorum,  quos  abstulerat  hic  morbus,  pervesti- 
garent, tales  arteriarum  coronariarum  pravi- 
tates, si  quae,  non  deprehensuros  fuisse. 

xxix.  Interdum  ipsa  arteria  magna,  vel  se- 
milunares ejus  valvulae,  solito  ampliores  sunt, 
et  duriores.  Aliquando,  sed  raro,  nihil  om- 
nino morbidi  in  corde  aut  arteriis  percipitur. 
Ubi  vero  sana  harum  partium  fabrica  est, 
capsula  cordis  solito  plus  humoris  continet  *. 

xxx.  Praeter  autem  morbida,  quorum  men- 
tionem fecimus,  alia  nonnunquam  inventa 
sunt.  Cadavera  enim  miserorum,  quos  con- 
cidit hic  morbus,  rimantium  oculis  interdum 

obvenerunt, 


* Vid.  Wall.  Med.  *Transcifl.  vol.  iii.  pag.  17« 

obvenerunt,  cor  aut,  praeter  naturam,  par- 
vum * * * §,  aut  amplum,  aut  dilatatum  f,  aut  flac- 
cidum et  pallidum  £ ; involucrum  cordis, 
praeter  modum,  crassum  ||  ; arteria  magna, 
ubi  sese  arcuat,  amplificata,  debilitata,  aut  in 
os  conversa  § ; aqua  in  ple  ures  sacco 

xxxi.  Hae 


* Vid.  Hom.  Life  of  Hunter,  pag.  63. 

f Vid.  Morgag.  Epist.  xxvi.  § 31. 

Wall.  Med.  fransaci.  vol.  iii.  pag.  17. 
Black.  Med.  Mem.  vol.  iv.  pag.  268. 
Parrei.  Inquiry , &c.  pag.  23.  et  31. 

X Vid.  Hom.  Life  o/HIunter,  pag.  63. 

Johnston.  Med.  Mem.  vol.  i.  pag.  380. 
Black.  Med.  Mem.  vol.  iv.  pag.  269. 

]]  Vid.  Hom.  Life  of  Hunter,  pag.  62. 

§ Vid.  Morgag.  Epist.  xxvi.  § 31. 

Wall.  Med.  fransaEl.  vol.  iii.  pag.  18. 
Hom.  Life  of  Hunter , pag.  63. 

Black.  Med.  Mem.  vol.  iv.  pag.  269. 
Parrei.  Inquiry , i£c.  pag.  23.  et  32. 

Vid.  Wall.  Med.  EransaSl.  vol.  iii.  pag.  16. 
Fothergil.  Med.  Observat . and  Lnquir. 

vol.  v.  pag.  239. 

Parrei.  Inquiry , ifc.  pag.  11. 

xxxi.  Has  res  morbidae  sunt,  quae,  post 
mortem,  in  cadaveribus  eorum  quos  abstulit 
suspirium  cardiacum,  incidentium  oculis  ob- 
veniunt. Uti  autem  rarissime,  si  unquam, 
omnes  simul  in  eodem  cadavere  deprehendun- 
tur, ita  rarissime  non  pauciores  pluresve. 


CAP.  IV. 

CAP.  IV. 

De  Diagnosi. 

» 

xxxii.  Proximum  est,  ut  suspirium  car- 
diacum dignoscamus  ab  aliis  morbis,  qui  ali- 
quibus id  signis  referant.  Ei  aliqua  simili- 
tudo est  cum  eo  hydrothorace , qui  non  a hy- 
dropico corporis  habitu  oritur,  sed  a hydaiidi- 
bus.  Id  quoque  aliquantum  simulant  aneu- 
rysmus , asthma,  et  hydrops  pericardii.  Qui- 
bus itaque  notis  ab  his  morbis  distinguamus, 
nunc  quam  brevissime  exponere  nobis  in  ani- 
mo est. 

xxxiii.  Htdrothorax,  — ubi  hydropico 
corporis  habitu  oritur,  facile  a suspirio  car- 
diaco dignoscitur,  de  quo  scribimus.  Iis 


enim 

enim,  quibus  aqua  in  pe&ore  est,  non  item  iis 
qui  suspirio  anguntur,  facies  pallida  est,  sitis 
importuna,  urina  parca,  perpetua  spirandi 
difficultas,  aliaque  quae  nullam  relinquunt  de 
morbi  natura  dubitationem. 

xxxiv.  Quod  si  aqua  in  una  tantum  tho- 
racis parte  continetur,  et  hydatides  eam  effun- 
dunt, signa  movet  iis  haud  absimilia,  quae  su- 
spirium cardiacum.  Verum  etiam  haec  ta- 
men hydrothoracis  species,  et  suspirium  de 
quo  scribimus,  dignosci  possunt.  Sensus  enim 
molestus,  quasi  ex  quadam  pedtoris  angustia, 
nunquam  tam  magnus  est  in  hydrotborace , 
quam  in  suspirio  cardiaco.  Neque,  porro, 
dolor,  qui  per  humerum  et  brachium  perva- 
gatur, aeque  in  illo  morbo  urget,  ac  in  hoc  ; 
neque  anxietas,  et  praecordiorum  gravitas. 
Quinetiam,  hydrothorax  non,  sicut  suspirium 
cardiacum,  quiete  intermittit,  sed  sive  in  la- 
tus cubat  aeger,  sive  supinus,  sive  pronus,  ag- 
gravatur. 


xxxv.  Aneu - 

xxxv.  Anf.urysmus, — quos  miseros  infeli- 
citat, eos  non  solum  perpetua  anxietate  afficit, 
et  praecordiorum  gravitate,  sed  haud  raro 
etiam  cordis  palpitatione.  Contra,  suspirium 
cardiacum  non  continenter  urget,  sed,  inter- 
positis temporibus, 'accedit,  vicissimque  inter- 
mittit. Quinetiam  eorum,  quos  hic  morbus 
subinde  corripit,  arteriae,  inter  accessionem, 
solito  quidem  imbecillius  micant sed,  per 
integritatem,  fere  naturaliter  : atque  cordis 
palpitatio,  siquando  accidit,  fortuitum  potius 
signum  habenda  est,  quam  proprium. 

xxxvi.  Asthma, — juxta  atque  suspirium 
cardiacum,  subito  adoritur ; et  sensu  quasi 
alicujus,  pedus  coangustantis  et  constringen- 
tis, miseros  afficit.  Asthma  autem,  contra  ac 
suspirium  quod  persequimur,  haud  raro  mor- 
bus hereditarius  est.  Asthmate , porro,  af- 
fedus  semper,  suspirio  correptus  rarissime, 
magna  spirandi  difficultate  premitur.  Quin- 
etiam ille  morbus,  tertia  plerumque  nodis  vi- 

gilia, 

gilia,  invadit,  ubi  homo  lecto  conquiescit ; 

v 

hic,  contra,  interdiu,  ubi  sese  exercet. 

xxxvii.  Hydrops  pericardii — perpetua 
praecordiorum  gravitate  aegros  urget;  suspi- 
rium cardiacum  non,  nisi  interjedis  tempori- 
bus. Hic,  porro,  morbus  sic  desinit,  ut  ex  toto 
sequatur  integritas,  per  quam  arteriarum  mo- 
tus naturales  sunt : ille,  vix  quicquam  aut  nihil 
remittens,  continuat,  arteriarum  ictibus  cum 
vi  tum  temporibus  inaequalibus  ; et  increscit, 
donec  miseros  penitus  suffocet. 

xxxviii.  Hi  sunt  morbi,  quibus  notarunt 
quarundam  similitudo  est  cum  suspirio  car- 
diaco. Praeter  eos,  quantum  scimus,  nulli 
sunt,  qui  ex  similitudine  errorem  creare  pos- 
sint. 


C AP.  V, 

CAP.  V. 

De  Causis. 

xxxix.  Unde  oriatur  suspirium  cardiacum, 
tuse  dicere  non  opus  est ; eoque  minus,  quod 
esset  repetere  multa  ex  iis  quas  supra  diximus. 
Ad  rem  itaque  nostram  satis,  hic  loci,  erit,  tan- 
tum perpauca  adjicere. 

xl.  Proclivitas  in  morbum,  quem  trac- 
tamus, consistit  in  quadam  corporis  proprie- 
tate, qua,  cursu  vitae,  mortales  fiunt  apti, 
quorum  in  corde,  aut  arteriis  hinc  ductis, 

aut  partibus  proximis  vicinisve,  pravitates 
nascantur. 


D 

xli.  Quid  autem  sit  proprietas,  certo  dicere 
non  possumus.  Ad  has  vero  pravitates  fa- 
ciendas conducunt,  ut. medicis  innotuit,  iners 
et  desidiosum  otium,  opiparae  dapes,  carnosae 
coenae,  et  mentis  vacuitas. 

xlii.  Excitantes  causae  morbi  sunt  illae 
pravitates  ipsae ; quae  cor,  partim  nervos 
comprimendo  *,  partim  impediendo,  ne  co- 
ronariae arteriae  sanguinem  diffundant  ex  quo 
nutriatur,  insigniter  debilitant,  et  idonea  vi 
sanguinem  urgendi  impotens  reddunt. 

xliii.  Accessionibus  vero  dant  occasionem, 
quaecunque  sanguinis  motum  «concitant.  Hu- 
jusmodi sunt  graduum  accliviumve  ascensus ; 
citato  pede  ambulatio  ; nimii  animi  motus ; 
devorandi,  tussiendi,  dejiciendi,  loquendi  ni- 
sus ; et,  ubi  inveteraverit  morbus,  rhedae  vel 
equi  vedtio. 

xliv.  Con- 


* Aud.  Monron.  secund.  Praelegi.  De  Anat.  et 
Chirurg.  in  Acad . Edin. 

Xliv.  Continens  accessionum  causa  est  cor- 
dis imbecillitas,  ob  quam  ejus  neque  auriculas 
possunt  idonea  vi  sanguinem  in  ventriculos 
propellere,  neque  ventriculi  iri  arterias.  Hinc 
fit,  ut,  causis  arterias  excitantibus,  cordis  ca- 
va sanguine  per  venas  confuso,  praeter  natu- 
ram, graventur  ; et  morbus,  de  quo  scribimus, 
derepente  superveniat,  gravissimisque  miseros 
cruciet  angoribus. 


'Xipoi  (i 

ai,  t 

GAP.  VI. 

De  Ratione  Signorum . 

xlv.  Nunc  nostrum  est,  quantum  appareat 
ex  cognitis  iis,  quae  in  patefadlis  cadaveribus 
eorum,  quos  superaverit  hic  morbus,  obser- 
vantur, exponere,  quae  sit  ratio  malorum, 
quibus  mortales  urgeat. 

xlvi.  Satis  superque  constat,  cor  sive  penu- 
ria sanguinis  per  arterias  coronarias  distri- 
buti, sive  valvulis  in  os  conversis,  sive  adipe 
gravante,  sive  humore  in  capsula,  non  posse 
tanta  vi  sanguinem  in  arterias  impellere,  quan- 
ta arteriae  eundem  per  venas  in  id  ipsum  ur- 
geant. Quo  fit,  ut  arteriae  causis,  qua;  earum 


motus 

motus  concitant,  veluti  ascensu  acclivium  aut 
graduum,  aut  cita  ambulatione  adverso  vento, 
aut  vehementibus  animi  concitationibus,  aliis- 
(lue,  si  qua,  assimilibus,  sanguinem  per  venas 
in  cor  festinatius  urgeant,  quam  ut  hujus 
cava  possint  accipere  et  transmittere. 

xlvii.  His  causis  fieri  non  potest,  quin 
subitd  cum  arteriae,  quae  in  pulmones  sangui- 
nem diffundunt,  tum  venae  conjugae,  quae 
eundem  ex  his  in  cor  conducunt,  sanguine, 
supra  modum,  distendantur , et  animae  spi- 
ramenta usque  adeo  comprimant,  ut  homo 
sibi  videatur  in  eo  esse,  ut  suffocetur,  et,  ne 
protinus  pereat,  a motu  interquiescat,  et  ani- 
mum componat. 

xlviii.  aInxietas. — Quoties  causis  modo 
didis,  aliave  quacunque  obstatur,  ne  pulmo- 
nes tantum  spiritum  hauriant,  quantus  suffi- 
ciat ad  sanguinem  ex  purpureo  in  coccineum 
convertendum,  aeger  angitur  sensu  intolera- 
bili, quem  anxietatem  medici  nominant. 


xux.  Gea- 

xux.  Gravitas  prjecordiorum  — oritur 
sanguine,  a dextro  corde  tarde  et  difficile  per 
pulmones  in  sinistrum  peiiabente.  In  suspi- 
rio cardiaco  hujusmodi  tarditas  et  difficultas 
sunt',  quia,  prae  cordis  debilitate,  neque  dexter 
ventriculorum  idonea  vi  sanguinem  in  arte- 
riam pulmonum,  neque  sinister  in  arteriam 
magnam,  impellere  potest. 

l.  Sensus  angusti je  in  pectore , — qui, 
accedente  accessione,  aegrum  urget,  et  ei  per- 
inde videtur,  ac  si  ligamentum  thoracem  con- 
stringens moveret,  oritur  ex  nimia  cordis  pul- 
monumque plenitudine.  Cor  enim,  pro  ar- 
teriis debile,  neque  salutari  vi  sanguinem  ur- 
gendi potens,  non  solum  ipsum,  praeter  soli- 
tum, plenum  fit,  sed  et  facit,  ut  pulmones  ni- 
mis impleantur.  Namque,  sinistro  corde  non 
satis  enixe  se  exinaniente  in  magnam  arteri- 
am, sanguis  non  horsum,  uti  debet,  derivatur 
ex  pulmonibus.  Hinc  in  pedore  efficitur  sen- 
sus angustiae,  pariter  ac  si  thorax  ligamento 
indudo  constringeretur. 


xi.  Dolor 

li.  Dolor  ad  scrobiculum  cordis, — qui,  huc 
pectoris  illucque,  migrat,  et  haud  raro,  hu- 
merorum brachiorumque  laevi  ambitu,  ad  cu- 
bitum usque,  imo  et  extremos  digitos,  propaga- 
tur, oritur,  ut  nobis  videtur,  ex  corde  sangui- 
ne supra  modum  distento,  et  capsulam  mag- 
nopere distendente.  Capsula  enim  distenta 
vicissim  attrahit  mediastinum ; quod  tamen, 
prae  marginibus  ubique  fixis,  accedere  non 
potest.  His  pleurce  partibus  se  mutuo  attra- 
hentibus, neque  tamen  sibi  invicem  appropin- 
quantibus, dolor  ortus,  per  eas,  huc  illuc  vi- 
brat ; interim,  ex  transverso,  a capsula  cor- 
dis, ad  mediastinum  j interim  ab  osse  pedoris, 
ad  spinam ; interdum  a scrobiculo  cordis,  ad 
alterutrum  humerorum.  Horum  autem  si- 
nistrum, prae  dextro,  plerumque  petit  dolor, 
quia  sinistra  laminarum  mediastini,  magis 
quam  dextra,  distenta  cordis  capsula  avelli- 
tur. 

lii.  Ad  humerum  cum  pervenerit,  haud 
raro?  per  nervos,  ambitu  brachiorum,  at  sinis- 
tri 

tri  longe  saepius,  ad  cubitos  usque,  imb  extre- 
mos digitos,  pererrat ; unde  fere  statim,  eun- 
dem ambitum  remensus,  scrobiculum  cordis 
repetit. 

liii.  Sensus  molestus  in  lartnge,  et  devo- 
randi DiFFicuLTASy — forsan  oriuntur  spasmo, 
quo  hae  partes,  ob  consensum,  qui,  per  nervos, 
his  intercedit  cum  corde,  afficiuntur. 


CAP.  VII. 

CAP.  VII. 

De  Prognosi. 

liy.  Omnes  morbi,  quibus  affliguntur  mor- 
tales, distribui  possunt  in  acutos  et  longos. 
Acuti  juniores,  robustos,  et  sanos,  prae  caeteris, 
adoriuntur.  Hujusmodi  morbi  cito  increscunt, 
et  brevi  aut  ipsi  finiuntur,  aut  aegrum  tollunt. 
Uti  autem  natura  violenti  sunt,  et  negle&i 
haud  raro  citam  mortem  afferunt,  ita  validis 
medicamentis  et  remediis  tempestive  adhibitis 
saepe  perducuntur  ad  sanitatem. 

lv.  Longi,  contra,  potius  invadunt  ver- 
gentes aetate,  et  senes ; lento  gradu  proce- 
dunt ; et  saepe  levibus  tantum  malis  aegros 

E afficiunt. 

afficiunt.  At  levatu  tamen  difficiles  sunt,  ne- 
que profe&o  raro  medicina  insanabiles. 

lvi.  Ad  longi  generis  morbos  pertinet  suspi- 
rium, de  quo  scribimus ; et,  cognitis  mor- 
bidis, quae  in  cadaveribus  incisis  deprehen- 
duntur, satis  superque  apparet,  medicos  etiam- 
num  nescire,  qua  ratione  sanetur.  Cum 
ita  sit,  nunquam  aegro  securitatem  polliceri 
possumus  ; quia  morbus  insanabilis  est,  nisi 
ubi  oritur  ex  magna  vi  adipis  cor  compri- 
mente. Hinc  vero  rarissime  proficiscitur ; et, 
etiamsi  saepius,  quid  aegri  interesset,  cum  me- 
dicis nihildum  innotuerit,  quo  discernant,  qua 
causa  efficiatur. 


CAP.  VIIL 

CAP.  Vili. 
De  Curatione. 


lvii.  Morbus,  de  quo  scribimus,  ubi,  ut  ple- 
rumque, oritur  ex  arteriis  coronariis  in  os  con- 
versis, vix,  aut  - ne  vix  quidem,  medicinam 
admittit.  Ubi  autem,  ut  interdum,  nasci- 
tur ex  corde  compresso,  ei  nonnunquam  suc- 
curri potest. 

lviii.  Quum  ita  sit,  medico  animadverten- 
dum est,  an  sit,  quamobrem  suspicetur,  mor- 
bum oriri  ex  cordis,  vasorumve  majuscu- 
lorum hinc  profe&orum,  pravitatibus,  an 


ex 

ex  caeteris  causis,  quas  supra  memoravi- 
mus. 

lix.  Quoniam  hic  morbus,  interpositis 
temporibus,  redit,  medicorum  est  aegro  non 
solum  praecipere,  a quibus  abstineat,  item  que 
quae  assumat  et  faciat,  ne  angores  revertan- 
tur ; sed  etiam  exponere,  quibus  medica- 
mentis et  remediis  leventur  urgentes. 

lx.  Primo  consilio , — cavendum  est,  ne 
totum  corpus  ejusve  partes,  ultra  salutarem 
modum,  sanguine  impleantur.  Quibus  igitur 
caveatur  plenitudo,  paucis  explicabimus. 

t 

lxi.  Abstinentia. — Ne  corpus  justo  ple- 
nius fiat,  oportet  aegrum,  quam  maxime  po- 
terit, abstinere  a carnibus,  saccharo,  et  oleo- 
sis, quippe  quae  corpus  pinguefaciant  et  im- 
pleant. Pro  his,  debet  terra  natis  farracei  po- 
tissimum generis  vivere.  Neque  his  quidem 
se  ingurgitare  licet,  ne  nimia  stomachi  pleni- 
tudo morbi  reditum  invitet. 


lxii.  Eundem 

lxii.  Eundem  in  finem,  huic  morbo  oppor- 
tuni debent  abstinere  a cerevisia,  vino pomaceo, 
et  pyraceo , aliisque  potulentis,  quae  inflatione 
stomachum  distendunt.  Imo  etiam  oportet  eos 
vel  sincerae  aquae,  distillatorumque  aqua  aro- 
maticisve  temperatorum,  esse  modicos. 

lxiii.  Exercitatio. — Ne  huic  morbo  obno- 
xius sanguine,  supra  modum,  plenus  fiat,  de- 
bet semet  quotidie  exercere.  Caveat  autem, 
ne  ascendat  acclivia  gradusve,  aut  etiam  pla- 
nis locis  cito  pede,  vento  simul  adverso,  am- 
bulet. Lentae  aequo  loco  ambulationes,  uti 
minime  periculosae  sunt,  ita,  modo  in  iis  uten- 
dis, quotquot  eant  dies,  caute  perseveret,  effi- 
cacissimae. 

\ * - I 

lxiv.  Exinanitio — ad  corporis  plenitudinem 
tam  cavendam,  quam  minuendam,  plurimum 
sane  pollet.  Hinc  addufti  sunt  medici,  ut  ex- 
perirentur, an  suspirii  cardiaci  accessiones  ar- 
cere possent  missione  sanguinis,  vomitione, 

purgatione, 

purgatione  *,  zt  fonticulis  f.  Quum  ver b ma- 
teria, ex  corpore  his  modis  dempta,  nondum 
responderit,  sed,  ut  nonnulli  comperti  sunt, 
potius  nocuerit  J,  de  iis  singulis  dicere,  parum 
nobis  necessarium  videtur. 

lxv.  Dum  sic  cavetur,  ne  totum  corpus  ni- 
mis plenum  fiat,  cavendum  quoque  est,  ne  ve- 
hemente  exercitatione,  languido  sanguinis  in 
membrorum  extremitatibus  motu,  stomachi  in- 
gurgitatione inflationeve,  alvo  spiritu  faecibus- 
ve  distenta,  ligamentis  corporis  trunco  inductis, 
diu  sedendo,  vehementibus  animi  concitatio- 
nibus, aliisque  si  qua  similibus,  sanguis,  supra 

modum, 


* Vid.  Heberden.  Comment.  &.c.  cap.  70. 

f Vid.  Payther  in  Parrei. Inquiry , &c.  pag.  155. 
Black,  Med.  Mem.  vol.  iv. 

% Vid.  Heberden.  Comment.  & c.  cap.  70. 

Payther.  in  Parrei.  Inquiry , &.c.  pag.i 55. 
Black,  Med.  Mem.  vol.  iv. 

modum,  cumuletur  in  partibus,  faciatque  ut 
motus  cordis  perturbentur. 

lxvi.  Resorbentia — quae  citent,  si  sit,  qudd 
medici  putent,  morbum  oriri  ex  aqua  in  cor- 
dis capsula,  aliquantum  fortasse  proficiant, 
fien  enim  possit,  ut  effusus  humor  resorbea- 
tur, et,  in  sanguinem  delatus,  corpore  elimi- 
netur per  exitus  naturales.  Optima  forsan  me- 
dicamenta, quas  hoc  consilio  assumantur,  sunt 
supertartris  potas s re,  et  digitalis. 

lxvii.  Stimulantia,  et  spasmum  solventia, - 

videntur  nonnunquam  profuisse ; prassertim 
ns,  qui,  dum  suspirio  cardiaco  obnoxii  sunt, 
stomachi  inflationibus  afficiuntur,  et  conco- 
quendi difficultate.  Hujus  generis  medica- 
menta haud  pauca  dicuntur  aliquoties,  pro 
tempore,  profecisse;  aqua,  nempe,  Bathoni- 
enses,  vinum,  atber  sulpburicus,  ammonia , cam- 
phora,  aqua  mentbce  piperitidis.  Piis  autem, 
ut  comperti  sunt  Heberdenus,  Fothergi- 
eius,  et  Blackius,  prapollet  opium.  Quo 

haec 

haec  cor  quam  minime  stimulent,  eorum,  qui 
assumunt,  alvi  mitioribus  catharticis  laxari  de- 
bent. 

lxviii.  Secundum  consilium. — Nunc  con- 
siderandum est,  quibus  medicamentis  et  reme- 
diis leventur  accessiones.  Dolendum  autem 
est,  quod,  quae,  hunc  in  finem,  experti  sunt 
medici,  ea  plerumque  parum,  aut  omnino  non, 
profuerunt. 

lxix.  Sanguinis  detraSlio — an  prosit,  nondum 
satis  constat.  Praesentaneum  remedium  com- 
pertus est  Percivalius  ; contra,  prorsus  alie- 
num Heberdenus.  Sanguinem  medicus,  si- 
quando mittere  statuat,  debet,  ut  bene  monet 
Parreius,  elicere  plaga  exigua,  corpore  interim 
in  latus  cubante  : et,  dum  incisa  vena  exsilit, 
carpo  admotum  digitum  habere,  ut  intelligat 
ex  arteriarum  motibus,  reviviscantne  vires, 
an  fatiscant.  Siquando  nec  ipse  praesto  esse 
potest,  nec  peritus  qui  sic  considerate  sangui- 
nem eliciat,  interdicat,  ne  quis  alius,  qui  ve- 

pam 

nam  feriat,  tres  plus  uncias  una  vice  emit- 
tat*. 

lxx.  Vomitio, — ut  a Percivalio  accipi- 
mus, angores,  quibus  cruciantur  suspirio  car- 
diaco correpti,  statim  fere  levat.  Inefficacem 
vero  compertus  est  Heberdenus.  Et,  enim- 
vero,  quum  ambulatione,  acclivium  graduumve 
ascensu,  aliisque  quae  arteriarum  motus  acce- 
lerant, accessiones  hujus  morbi  revertantur, 
fieri,  nostra  opinione,  vix  potest,  quin  moli- 
mina ad  vomendum  necessaria  eas  aggravent 
potius,  quam  mitigent. 

Lxxi.  Alvi  exinanitio , — uti  tutius  est,  ita 
validius  praesidium.  Catharticorum  optima, 
ut  Parreio  videtur,  sunt  ea,  quae  alvum  ci- 
tissime movent,  velut  sena,  scammonium,  ja- 
lapa,  vel  quidam  ex  salibus  secundariis.  Quo 
vero  hujusmodi cathartica optato  respondeant, 
in  alvum,  ex  inferiore  parte,  per  clysterem  in- 

F fundendae 


* Vid.  Parrei.  Inquiry,  &c.  pag.  164.  et  165. 

fundendae  sunt  lotiones,  quae  hanc  subducant. 
Hunc  in  finem,  nullae,  ut  comperit  Parreius, 
meliores  sunt,  quam  quae  unam  muriatis  sodat 
unciam,  multa  aqua  solutam,  continent  *. 

lxxii.  Stimulantia  et  spasmum  solvetitia , — 
angores,  necne,  mitigent,  quibus  mortales  sus- 
pirium cardiacum  affligit,  medicos  experientia 
nondum  satis  edocuit.  Quum  hic  morbus  po- 
tius consistat  in  cordis  impotentia,  qua  san- 
guinem, per  ejus  cava,  urgere  nequit,  quam 
in  spasmo  ; ei,  ut  nobis  videtur,  hujusmodi 
medicamenta,  quippe  cum  vehementer  inci- 
tent, parum  conveniunt.  Nonnunquam,  ut 
Compertus  Parreius  est,  spem  fallunt,  ali- 
quando multum  nocent,  Nisi  igitur  quod 
spiritum  digerunt,  nihil  prosunt : et  nun- 
quam, ut  censet  idem  audior,  experienda  sunt, 
donec  caetera  praesidia  spem  frustrata  sint ; 
et  arteriae  se  adeo  submiserint,  ut  earum  mo- 
tus 


* Vid.  Parrei.  Inquiry,  &c,  pag.  165. 

tus  vix,  aut  ne  vix  quidem,  persentiri  pos- 
sint *, 

lxxiii.  Rubefacientia , frictiones , et  exter - 
nus  calor , — inferiorum  membrorum  extremi- 
tatibus (adm'ota,  forsitan  prosint,  modd  has 
tantum  partes  incitent.  Hujusmodi  verd  re- 
mediis, aliisque  quorum  meminimus,  ango- 
res mitigari  et  abigi  posse,  parum  credimus. 


■■  1 

* Vid.  Parrei.  Inquiry,  &c.  pag.  166. 

